text:
Listaan dagiti pagilian babaen ti pagiddiatan ti matgedan
IrlandaDaytoy ti listaan dagiti pagilian wenno agkamkammatalek babaen dagiti metriko ti saan a panagpapada ti matgedan, mairaman ti koepisiente ti Gini. Ti koepisiente ti Gini ket ti bilang a pagbaetan ti 0 ken 1, a ti ayan ti 0 ket maitunos iti perpekto nga ekualidad ( a ti siasinoma ket addaan iti agpapada a matgedan) ken ti 1 ket maitunos iti perpekto a saan a panagpapada ti matgedan (a ti maysa a tao ket addaan iti amin a matgedan—ken ti siasinoman ket addaan iti sero a matgedan). Ti pannakaiwarwaras ti matgedan ket mabalin nga agdumaduma unay manipud iti pannakaiwarwaras ti kabaknang iti maysa a pagilian (kitaen ti Listaan dagiti pagilian babaen ti pannakaiwarwaras ti kabaknang). Ti matgedan manipud iti aktibidad ti ekonomia ti pagtagilakuan a nangisit ket saan anairaman ken suheto ti panagsukisok ti agdama nga ekonomia.[1][2]
Dagiti linaon
- 1 Naitiptipo a listaan ti UN ken CIA – Pannakbagi ti matgedan ken Gini (1995 – agdama)
- 2 Dagiti pagilian ti OECD
- 3 Kitaen pay
- 4 Dagiti nagibasaran
- 5 Adu pay a mabasbasa
- 6 Dagiti silpo ti ruar
Naitiptipo a listaan ti UN ken CIA – Pannakbagi ti matgedan ken Gini (1995 – agdama)[urnosen | urnosen ti taudan]
- Pinduten dagiti panagurnos a buton tapno alpabetiko wenno numeriko a maurnos. Mabalin a maurnos nga agpangato wenno agpapbaba. Ti batong ti bilang ti aray iti kanigid ket nawaya a maurnos manipud kadagiti batong iti kanawanna.
Tekla:
R/P 10%: Ti pannakbagi ti agpakatengnga a matgedan iti kabaknangan 10% aginggana iti kapanglawan 10%
R/P 20%: Ti pannakbagi ti agpakatengnga a matgedan iti kabaknangan 20% aginggana iti kapanglawan 20%
Gini: Indeks ti Gini, ti napategan a representasion iti Killo ti Lorenz
pagilian UN: Datos manipud iti Programa ti Panagrang-ay ti Nagkaykaysa a Pagpagilian.
CIA: Datos manipud iti Ahensia ti Sentral nga Intelihensia ti The World Factbook.
Dagiti pagilian ti OECD[urnosen | urnosen ti taudan]
Koepisiente ti Gini, sakbay dagiti buis ken panangiyakar[urnosen | urnosen ti taudan]
Koepisiente ti Gini, kalapsan dagiti buis ken dagiti panangiyakar[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Underground economy and income inequality: two connected aspects in the oncoming context of Italian federalism. Babaen da Iacopo Odoardi ken Carmen Pagliari. Vol. 15 No. 1, 2011. Global & Local Economic Review.
- ^ The Size of the Shadow Economies of 145 Countries all over the World: First Results over the Period 1999 to 2003. December 2004. Babaen ni Friedrich Schneider (Unibersidad ti Linz ken IZA Bonn). Institute for the Study of Labor.
- ^ Indeks ti GINI ti Banko ti Lubong, naala idi Enero 21, 2016.
- ^ Ipakita ti datos ti pannakbagi ti matgedan ti sangkabalayan wenno bingay a panagibus iti grupo ti kabaknangan a maigiddiat iti kapanglawan. Matgedan ti sangkabalayan wenno panagibus babaen ti bingay ti porsiento (%), The World Factbook, CIA, napabaro idi 24, 2008. Note: Tapno makarkulo ti naited a pateg iti tabla para iti daytoy nga artikulo, ti pateg ti kangatuan a 10% ket nabingbingay babaen ti pateg ti kababaan a 10%.
- ^ Pannakaiwarwaras ti matgedan ti pamilia – Indeks ti Gini, The World Factbook, CIA, naala idi Nobiembre 24, 2011.
- ^ Ipakita ti datos ti pannakbagi ti matgedan wenno ti bingay ti nagastos iti grupo ti kabaknangan a maigiddiat iti kapanglawan. Reporta ti Panagrang-ay ti Nagtagitaoan 2009, UNDP, naala idi Hulio 30, 2011.
- ^ Ipakita ti datos ti pannakbagi ti matgedan wenno bingay ti nagastos iti grupo ti kabaknangan a maigiddiat iti kapanglawant. Reporta ti Panagrang-ay ti Nagtagitaoan 2007/2008, UNDP, naala idi Pebrero 3, 2008.
- ^ http://datos.bancomundial.org/indicador/SI.POV.GINI
- ^ a b Data for urban households only.
- ^ 2015 Data
- ^ a b OECD. "Income Distribution and Poverty : by country –I nequalityY".
Adu pay a mabasbasa[urnosen | urnosen ti taudan]
- "An Overview of Growing Income Inequalities in OECD Countries: Main Findings" (PDF), Divided We Stand: Why Inequality Keeps Growing, OECD Publishing, Disiembre 2011, ISBN 978-92-64-11163-9, naala idi 6 Disiembre 2011 This book released with two titles, depending on country of publication. However, the ISBN remains the same
Dagiti silpo ti ruar[urnosen | urnosen ti taudan]
- Mapa ti Global nga Indeks tiKappia ti datos ti Gini para iti 2007–2010
- Shadow economies all over the world : new estimates for 162 countries from 1999 to 2007. Friedrich Schneider, Andreas Buehn, Claudio E. Montenegro. Hulio 2010. Banko ti Lubong.


c: text/html

text:
2016
Ti tawen intono 2016 (MMXVI) ket bisiesto a tawen a mangrugi iti Biernes iti kalendario a Gregoriano (dominikal a letra CB), ti maika-2016 a tawen kadagiti panangikeddeng ti Kadawyan a Panawen (CE) ken Anno Domini (AD), ti maika-16 a tawen ti maika-3 a milenio, ti maika-16 a tawen iti maika-21 a siglo, ken ti maika-7 a tawen iti dekada ti tawtawen ti 2010.
Dagiti linaon
Paspasamak[urnosen | urnosen ti taudan]
Enero[urnosen | urnosen ti taudan]
Pebrero[urnosen | urnosen ti taudan]
Marso[urnosen | urnosen ti taudan]
Abril[urnosen | urnosen ti taudan]
Mayo[urnosen | urnosen ti taudan]
Hunio[urnosen | urnosen ti taudan]
Hulio[urnosen | urnosen ti taudan]
Agosto[urnosen | urnosen ti taudan]
Septiembre[urnosen | urnosen ti taudan]
Oktubre[urnosen | urnosen ti taudan]
Nobiembre[urnosen | urnosen ti taudan]
Disiembre[urnosen | urnosen ti taudan]
Pimmusay[urnosen | urnosen ti taudan]
Enero[urnosen | urnosen ti taudan]
- Enero 10 – David Bowie, Ingles a kumakanta, mannurat ti kanta ken aktor (naipasngay 1947)
- Enero 18 Glenn Frey, Amerikano a musikero (naipasngay 1948)
Pebrero[urnosen | urnosen ti taudan]
- Pebrero 3 – Joe Alaskey, Amerikano nga aktor ken direktor (naipasngay 1952)
- Pebrero 16 – Boutros Boutros-Ghali, Ehipsio a politiko ken diplomata (naipasngay 1922)
Abril[urnosen | urnosen ti taudan]
- Abril 28 – Harper Lee, Amerikana a nobelista (naipasngay 1926)
Agosto[urnosen | urnosen ti taudan]
- Agosto 20 – Lilia Cuntapay, aktres a Filipinas (naipasngay 1935)
Nobiembre[urnosen | urnosen ti taudan]
- Nobiembre 25 – Fidel Castro, maika-16 a Kangrunaan a Ministro ken maika-17 a Presidente ti Kuba (naipasngay 1926)
Dagiti silpo ti ruar[urnosen | urnosen ti taudan]
Midia a mainaig iti 2016 iti Wikimedia Commons

robotstxt: allowed

filter: keep


text:
Kayaw ti Away
DUA nga ubbing ti kaduak ditoy balay. Diak kabkabagian ida ngem sinulnitanda ti kawaw a paset ti biagko.
Ni Eman, 12, anak ti kaarrubami. Maikatlo iti walo nga agkakabsat. Ratiw ti pammagina. Dina nalpas ti maikapat a grado.
Siguden a naasideg ditoy balay. Ngem iti daydi a malem ti maudi a Biernes ti Septiembre itay napan a tawen, kinunana kaniak: “Angkel, madika la kadi no aggianakon kenka?” (Ugali dagiti ubbing ditoy nga awagan dagiti kataeb dagiti nagannakda iti angkel wenno anti uray dida kabkabagian.) “Diakon maanusan ‘diay balay.”
Ammok unay ti biagda. Karpintero ni Islaw nga amana. Ti la ania a lugar ti pappapananna. No adda maisangpet wenno maipatulodna, nasayaat la unay. No awan, ti la pagtartarayanda. No maistambayen, nakarkaron. Pasaray met puruakak ida. Wenno saan, pakanek lattan dagiti ubbing no umayda. ’Tay barito nga inauna ti pasaray makitegged no kua. Innala ti ikitda ’tay maikadua a babai.
“Kayatko unay nga alaenka. Ngem nasaysayaat no agpakadaka kada tatangmo. Ken awan maipasigurok a tangdanmo. Ngem no maanusannak, pagadalenkanto.”
Kabigatanna, susuonna ti tallo-pares a lupotna a sarsarunuen ti inana a nakaubba iti nasurok makatawen a buridekda.
“Pagyamanak no mayanusmo nga aywanan, adi,” kinunana. “Bareng maiwanwanmo nga agtrabaho. Ta no ’diay laeng amada, ay, diak la ammo.” Kalpasanna, nangibagan iti pangaldawda!
Ni Jerome, 10, nasurok pay la a makalawasna kaniak. Kadawyan ti pammagina ngem bessag. Naulimek ken kaykayatna ti agmaymaysa. Saan a kas ken Eman a nalaing a makibarkada.
Iti balay ni katugangak iti siudad ti Santiago, nagringgorkami ken Rowena maipuon kadagiti ubbingmi. Yantangay bakasionen iti kalgaw, kayatko a yawid ida iti balaymi iti Diffun (Quirino). Ngem arig diak pay nalpas iti panagsaritak, nagbiragsut ketdin nga immadayo ni Lyna, ti inauna nga agtawen iti 13. Dagus nga immulo ti darak ket sinarunok. Ti pangatiddogen a buokna ti naigawidko a ginutta. Naganug-og.
“Punietaka! Siak ketdin ti pangipakatam iti kinabastosmo? Apay, asinoak kenka? Dayta kadi ti nasursurom iti panagadalmo? Balasangkan, rumbeng koma nga ammomon ti dakes ken naimbag ta sika ti pagtuladan dagiti addim!” (Agtawen iti 10 ken 8 da Joan ken Boyet.)
Simngat ni Rowena a nakasaganan a sumrek iti pagtrabahuanna a banko.
“Aniakayon sa. Kaskayo la taga-ur-uryab a lumanaaw. Dikay’ la agbain...”
“Daytoy anakmo ti bagbagaam ta kasla awan sursurona!”
“No ania la ngamin unay, a, ti pagapuraam a mangyawid kadakuada. Kakaisuna a bakasion, bay-am met ida, a, nga aginana ken agpalpaliwa. Dimo ket ipan ida idiay sulsulinek a lugar.”
Kasla napitik ti piditpiditko iti panangibabana unay iti lugarko. Nakemkemko ti sangik. “Saludsodek man, Rowena. Asinoak kadi kadagiti annakmo? Siak kadi ti amada, wenno saan?”
Adun a panangal-alia ti nangngegko. Nagkallaysakami ken Rowena ngem ad-adda nga iti Santiago ti yanna imbes nga iti binangonko a balaymi. Dina kayat a panawan ti trabahona ta kailala kano ti inadalna. Agawid iti Sabado ken Domingo, pasaray pay saan. No sumarungkarak met, adun ti tallo nga aldaw. Iti itatao dagiti annakmi, da katugangak ti ad-adda a nangas-asikaso kadakuada. Idi mabalo ti baket a nagretiron kas maestra, ad-addan a dina kayat a mayadayo dagiti appokona. (Ni laeng Rowena ti anakda.)
Bigla a sineppegnak a kinaramutan ni Rowena. “Animalka! Nagbaban ti panagkitkitam kaniak ta saludsodem ketdin no sika met la ti amada? Apay, gatelak la kadin a babai?” Nagsangit.
“Awan imbagak a kasta. Dimo naawatan ti kayatko a sawen,” kinunak. Ta nupay adu a panangal-alia ken kantiaw ti naglabas iti lapayagko, awan ti pinatik. Nagtalekak a gapu ta deadal ni Rowena, saannanto a dadaelen ti bukodna a kinatao.
“Agsaksakripisioak iti husto. Ipanko amin a kanitok kadagita ubbing ayatko laeng a dida maikuspil. Arig diak payen agpabaro ayatko laeng a maited amin a kasapulanda. Sika, addaka laeng iti lubongmo. ’Ta la bagim ti tartaraknem. Ita, siak pay ti pagduaduaam? Basolmo met laeng no apay nga aginnadayotayo. Dinak pulos awaten. ’Ta la bagim ti pampanunotem.”
Idi pay a kiddawna nga agnaedak metten iti Santiago. Ngem ania koma ti aramidek dita? Agkargador? Pataraken? Nababa laeng ti adalko.
Dakkel met ti sapulko iti panagbangkag. Ngem pudno a diak ik-ikkan dagiti ubbingmi. Ngamin, no sarungkarak ida, madlawko nga adu latta ti kuartada. Nalukay kadakuada ti lolada. Diak kayat nga agbarayuboyda. Ammok unay ti kinabileg ti pirak a mangiguyod iti tao iti pakaisagmakanna. Isu nga imbes nga itedko kadakuada, ipanko laengen iti banko para iti masakbayanda. Siak laeng ti makaammo iti daytoy.
“Isardengyo man dayta,” simngat ni katugangak. “Kaskayo la ubbing. No dikay’ mabain kadagiti tattao a makangngeg kadakayo, dagita annakyo ti pagbainanyo!”
Pimmanawak nga awan naglawagan ti subangmi ta dinak metten denggen. Nagpagnapagnaak nga awan met ti papanak. Nagtugtugawak a nagpalpalabas iti oras. Nagluganak a diak napupuotan. Nasarakak laengen ti bagik iti waiting shed iti junction ti Bagabag (Nueva Vizcaya). Malemen. Ngem diak pinanggep a sarungkaran ti lugar a nakayanakak. Basta nagtaktakderak laeng dita ket diak inkankano dagiti aglabas. Tinannawagak ketdi ti naipatnga, kasla bunton a bantay iti amianan. No panawen a naraepanen dagiti kinelleng ken namulaanen dagiti bangkag, daydiay a bantay ti pagdarisonan dagiti taraken a baka, nuang ken kabayo. Ubingak pay idi, ngem kasdiay a mapanko ipalinong-ipainum dagiti ayupmi, pagaayatko nga ulien agingga iti pantokna. Uray agmaymaysaak. Uray makasimbalud dagiti pan-aw ken samon a nangagmuy iti marmarapukaw a dana. Uray pasaray maikubrasak, maidaramudomak, maitibkolak iti kabatuan ken magarumiadan ti tumengko, ti sikok, wenno madugolan ti ulok, ti mugingko, umuliak latta. Saan a gapu ta adda kueba (rukib, kunak itan ta nakakitaakon iti pudpudno a langa ti kueba) iti akinlaud a mugingna, ken adu ti balang a paria a nagkalatkat kadagiti dangla iti babaenna. Ngem mapanak sadiay tapno tan-awak laeng ti aglawlaw - ti ili ti Bagabag iti daya; ti Villaverde iti laud; ken Lamut, Ifugao iti amianan a ballasiw ti karayan - uray awan met karkarna iti lumned-tumpaw a langa ti daga.
Agdalapdapen ti sipnget idi agbalawak ngem awan pay iti nakemko ti pumanaw. Nangrugi nga agariwawa dagiti balay a pagiinuman. Rimmasaw dagiti tao ken lugan nga aglabas. Nangrikep dagiti pagtagilakuan.
Agingga a nadlawko ti ubing a nagkukot iti suli ti waiting shed. Inasitgak.
“Boy, apay a ditoyka a maturog? Sadino ti balayyo?”
Nabaringkuas ngem dinak sinung-
batan. Inulitko ti saludsodko ngem kaskasdi a di nagtimek. Kinitanak la iti apagbiit sa met la nagdumog. Pinanggepna ti umadayo ngem naigawidko ti takiagna. Inyamlidna ti bukot ti dakulapna kadagiti matana.
Kinasarsaritak. Ginayyemko. Agingga a naibagana a pimmanaw iti balayda ta pinagtalaw ti amana. Nasdaawak. Dayta a kinaubingna, pagtalawen ti amana? Sadino ti yan ti konsiensiana?
Iti dayta a rabii, inkuyogko iti nagtarusak iti Solano. Kabigatanna, pinilitko a mapankami iti balayda. Ngem apaglukat ti ridawda, nadlawkon ti pungtot kadagiti mata ti amana.
“Nagsublika pay laeng? Diak kad’ imbaga a makaammokan iti biagmo?”
Madi ti serrek ti balikasna iti mugingko. Kasla kayatko a tibaben ken pagsasawan. Ngem nakapagteppelak.
“Isu ti inayak, pari, tapno ipakaammok a kayatko nga alaen iti dennak,” kinunak laengen.
“Alaem laeng,” pulos nga awan panangipateg iti timekna. “Diak agbibisin a mangtaraken iti sukir, di mangipirpirit ken atiddog ti imana nga ubing. Nasaysayaat unay kenkuana ti mapapasan tapno agnakem!”
Iti panangitulod kadakami ti inana iti kalsada a pagurayanmi iti lugan, kinunana: “Diak koma kayat a mayadayo kaniak ni Jerome. Ngem kaasi laeng iti sidong ti asawak. Anakko ngamin iti kinabalasang isu a dina maipateg. Dimo koma baybay-an.” Dina naterred ti panagluana idi bilinenna ti ubing nga agsingsingpet.
Pagam-ammuam, nagpulikkaaw ti asawana iti paraanganda. Arintarayen ti babai a nagsubli iti balayda. Pinasabtan ti lalaki iti sao: “Kakitkitam laeng a tao ngem agpaaremkan san kenkuana! Sayetka a talaga!” Ginuyodna nga inserrek.
Inatibaykon ni Jerome nga inyadayo.
DIAK ninamnama ti pannakadanonko ken Rowena iti dayta nga aldaw ti Sabado a panaggapuk iti bangkag. Adda a nakamattider iti paraangan, nakabannikes a mangbuybuya ken Jerome a mangsibsibug kadagiti naigarden a petchay iti lauden ti balay. Manglaylayda ngamin iti aldaw iti kinabara ti darang ti init. Umas-asuk ti tuktok ti kosina ket pinugtuak nga aglutluto ni Eman.
Naglayonak iti pagtugawan iti sirok ti Bangkok santol iti dayaen ti balay idi mataliawnak ni Rowena. Immay iti yanko.
“Adda man gayamen sabali a tarakenmo,” insungadna. “Naimbag, a, ta maparaburam dagiti dimo kakaano, ngem dakami, dinakam’ man la mapuruakan. Wenno igaggagaram a kasta ta patiem la unay a saanmo a dara dagiti annakko?”
Immangesak iti nauneg a nangsango kenkuana. “Immayka kadi a makirikiar kaniak?”
“Immayak a makilinnawag ta diak maaklon ti pammabasolmo a lipliputanka. Ammo ni Apo Dios, nalinis ti konsiensiak.”
“Uray siak, nalinis ti konsiensiak nga iti kaano man, dika nagatapan iti madi. Sabali ngamin ti nagawatam iti saludsodko.”
“Ta pagbalinennak pay a tanga? Nalawag ti nangngegko! Agduaduaka no pudno met la a sika ti amada!”
“Wen, dinamagko dayta. Ta no siak ti amada, apay a pawilannak a mangawid kadakuada iti kayatko a pangiturongan? Apay a yimutmo a maipariknak met kadakuada ti pammategko? Dadakkeldan ket il-iliwek met a makadennak ida iti mabayag bassit. Iti kasta, maipariknak kadakuada ti kinaamak.”
“Basolmo met laeng no apay nga adayoda kenka.”
“Ala wen, aklonek, basolko no dayta ti pammatim. Ngem awan kadin ti pannakaatur dayta a biddut no biddut man ti ar-aramidek?”
Nagulimek. Pinatik a natiliwnan ti kayatko nga ipaawat. Nagtugaw a saklotna ti shoulder bagna. Madamdama, adda nagungor a diep nga aggapu iti surong. Dagitay nagitulod kadagiti nakitienda. Manmanoda laeng a sumsumrek ditoy yanmi. Ket nagdardaras a nagpakalsada ni Rowena. Pimmanaw a di nagpakada.
Napaangesak iti nauneg.
Kabigatanna, igawgawgawko dagiti linabaak idi adda sumardeng a traysikel iti batog. Nalasinko a kukua dayta ti kasinsin ni Rowena. Ket isuna ti adda iti likud ti drayber. Kaduana dagiti ubbingmi. Dadakkel ti bagda.
“Intulodko ida ta di isu ti pagmurmuriotam!” kinunana idi makaasideg.
Naulimek ni Lyna a nagtugaw iti balkon. Binilinko nga iserrekna dagiti ramitda iti siled ngem di nagkir-in. Nagpannimid ketdi. Binay-ak.
Dagiti addina, nadlawda ti adu ti bungana a guaple iti asideg ti gripo ket nakaar-ariwawadan a napan nagala. Kaduada ni Jerome.
“Ibatik ida kenka ngem ne, dimo ida baybay-an. Baka ania la ti mapagpagtengda no panawam ida.”
“Manen, damagek: Siak kadi ti amada? No siak ti amada, apay a dimo italek ida kaniak? Pagarupem kadi a diak makita ti pakairubuanda?”
Bigla nga adda nagikkis. Ni Boyet, naisab-it ti kawesna iti puted a sanga ket nabitin. Kasta unay ariwawa ni Rowena nga umarayat ngem naunaanen ni Jerome. Yinagyaganna ni Joan a bumaba ngem inyad-adda daytoy ti nagpallayog a maayatan. Pagam-ammuan, nagikkis a nangapput iti pingpingna. Kasta unay agawana nga immulog. Nagrungaab. Kinagat gayam ti alumpipinig!
“Daytoy ti kunak,” inyariwawa ni Rowena. “Sangsangpetyo pay laeng ngem adun ti disgrasiayo. Kaskayo la ngamin di nakapangpangan iti bayabas. Nagadu a magatang ’diay Santiago!”
Manen! limteng iti isipko. Uray ti asawak, adu ti dina maawatan. Nagbiag iti lubong a paggargarawen ti pirak ket dina makita ti biag nga awan ti kuarta. Kinunak: “Makagatangka iti daddadakkel pay a guaple. Ngem ti ganas a mariknam no sika a mismo ti mangpuros iti kanem ket saan a magatadan. Pakaadalan met ti disgrasia. Napateg dayta nga adal ken palagip a maimula iti isip!”
“Ay, diak ammo kenka,” inkusilap ni Rowena. Kasta unay partakna a nagbirok iti yagasna iti kinagat ti alumpipinig.
SAKBAY a sumalogak iti bigat, itedkon ti trabahuen ti tunggal maysa. Iti damo a panagluto ni Lyna, kinantiawan dagiti addina ta naludek ken nakusel! Nagmismisugsog a nagkulong iti siled. Saan a nangaldaw.
Napawingiwingak. Maikaduanton a tawenna iti haiskul ngem dina pay ammo ti agluto iti innapuy. Husto ti atapko. Iti balay da katugangak, awan obrada no di la agbasa.
Kinasaritak ket insurok ti umisu a rukod ti danum iti kaldero.
Ngem iti naminsan, gistayanda nakapuor. Ti ngamin gaas iti pagsaingan ti imbukbok ni Boyet a pinagaron. Naikaaduna met ngarud. Naimbag ta alerto dagiti in-inauna.
“Sibugan ketdin ni Eman iti danum,” kinuna ni Lyna. “Naimbag ta nalagipko ti inadalmi a dakes a sibugan iti danum ti apuy a gaas ti gapuna ta ad-adda laeng a sumgiab. Isu nga intakkabko ti pariok iti dalikan!”
Intugotko met ida iti bangkag. Nagdaluskami kadagiti mulak a nateng. Narigat ti agtaraken iti nateng no kastoy a kalgaw ngem isu met ti kanginana. Bayagna la a maidanon iti palengke, pagiinnagawanen dagiti komprador. Napia ta adda nabiag nga ubbog iti yan ti bangkagko a pagsakduan iti pagsibug. Adda pinennedko iti babaenna a pagpadpadigosak kadagiti nuangko.
Ngem iti rabii, naggagatelen ti bagbagi ti dua a babbai. Nagsapsapuda iti alkohol ken lana. Ken inunaakon. Nagalaak kadagiti bul-
bulong nga imbitinko iti kasuoran. Nakakatkatawa daytoy a pammati ngem pudno met a maep-ep ti gatel apaman a manglaylay ti bulong a nakaalaan iti bubudo.
Kunak no diakon ida mapasalog. Ngem isuda metten ti agpilit a mapankami iti bangkag. Kayatda a sadiaykami payen a mangaldaw tapno agpiknikkami. Imasenda ti agilad iti bassit a kalapaw iti aldaw.
Adda nagkikinnamatanda a pagaw iti yan dagiti bitsuelas iti naminsan. Adda sugat ti billit a nalabit napalsiitan.
“Nalukmeg. Nataba a pulpogan,” kinuna ni Eman.
“Saan, kaasi,” inyalikaka ni Jerome nga isu ti nakatiliw. “Taraknek.”
“Tanga! Tartaraknen, aya, ti kasta a billit ket agdadael iti sabong ti bitsuelas!”
“Dina met ammo a mula ti tao dagiti bitsuelas.”
Nagdidinniskutirda. Ni met la Jerome ti napaturay.
Adu ti inyawidmi a nateng iti maysa a malem. Panggepko a mapan ilako idiay ili iti kabigatanna. Ngem iti panagbugbuggok iti gripo, nadlawko a simgarak. Diak inkaso. Iti rabii, nariingak laengen ti areng-engko. Agpaypayegpegak. Nakabarbaraak.
Nalukag met gayam ni Lyna. Naglagaw idi madapadapnak. Riniingna ni Eman. Imbilinko ti aramidenda. Nagpaidadangak iti suka nga adda asinna. Daytoy ti inyilutko iti saka, ima, muging ken pinalabuak ti bukotko.
“Maysa daytoy kadagiti panarasan a pangpababa iti gurigor no awan ti tableta. Mabalin uray danum lattan no awan ti suka,” kinunak.
Kabigatanna, nasayaaten ti riknak. Ngem napanunotko a testingen ida.
“Di la mabalin, Lyna, a dakayon ’ta adim ti mapan mangilako kadagiti natengtayo? Pakuyogkayo ken Antiyo Saling no diyo kaya.” Ti ina ni Eman ti kayatko a sawen. Isu ti paglaklakuek kadagiti natengko no diak masango ti agpaili.Mapilpilitda a nagrubuat. Ngem idi makasangpetda, kasta unay gagarda a nagipadamag iti wadwad ti naglakuanda. Nakarkaron ti ragsakda idi ibagak a pagbibingayanda a lima.
Ni Jerome, intedna kaniak ti bingayna. Idulinko kano ta itednanto ken nanangna. Ni Eman, intarusna iti kantina. Adu ti ginatangna ket impanna dagitoy iti balayda. Ni Boyet, inkargana iti nagpasutan iti pulbos nga inaramidna nga alkansia. Ni Joan, urnongenna kano a para inton piesta. Ni Lyna, secret, kinunana ti pangipaayanna.
“Paglakuennakaminto manen, a, Papa,” indawatda.
Kinunak a basta isuda ti aglako, pagbibingayanda ti paglakuanda. Ay, ta uray dagiti lallaki, mayatda met! Kinunada nga agisursorda iti kabalbalayan ta adu met ti gumatang.
Ngem iti maikatlo nga aldaw, nagsangsangit ni Boyet. Dina masapulan ti alkansiana iti kunana a nangidulinanna.
“Dakayo laeng ti tao ditoy. Agkakabsatkayo ket diak kayat nga adda kabsat a mangliput iti kabsatna. Awan koma ti agririnnumen ta ti tao a mangirurumen, isunto met la ti agapit iti aramidna.”
Awan ti simmungbat. Diak met ginandat a pagpudnuen ida. Inay-ayok lattan ni Boyet.
Ngem kabigatanna, nasarakanda ti alkansia iti asideg ti gripo. Sangapulo pisos ti naksay iti linaonna. Ngem diakon nagsasao. Umdasen kaniak a nakonsiensia ti nagaramid ket ammok a dinanton uliten pay.
Naminsan met, nadatngak ti panagaariwawada. Witwitwitan ni Lyna ni Eman.
“Bastoska a talaga! Awan babainmo!” Uray la makasangit ni Lyna iti pungtotna.
Pinagkalmak ida. Inammok ti pasamak.
Agaayamda iti tinniliwan. Ni Eman ti agala. Dineppaanna ti ridaw ti banio idinto a bigla a rimmuar ni Lyna. Inarakupna.
“Diak met inggagara, angkel, peks man,” makasangsangit ni Eman.
Iti mugingko, nakitak ti mamalballaag a rupa ni Rowena. “Agannadka. Amangan ta dagita a tartaraknem ket ulegda a mangkagat kenka!”
Winagwagko ti ulok. Panawannak, Satanas, indugsak ti isipko. Ket pinagkappiak dagiti ubbing. Kinunak: “Iti puso ken nakemko, awan ti indumak kadakayo. Annakkayo a pareho. Agsisinnakitkayo koma a saan ket nga agpipinnasakit!”
MAIKADUA a lawas ti Mayo, dimteng ti ina ni Jerome. Kunak no umayna laeng sarungkaran ti anakna. Ngem idi agsaritakami, kinunana: “Alaekon ni Jerome. Diak gayam kabaelan a mayadayo kaniak ti anakko. Impalubosko nga immay kenka, ta bareng kunak no agbalbaliw ni Dencio. Ngem nagbiddutak. Isu nga inkeddengko a panawakon ket dakami nga agina ti agdenna. Kabaelak met siguro nga isakad ti panagbiagmi.”
Nagtungtung-edak. Nasurok la a makabulan ni Jerome kaniak ngem maikawaak iti yaadayona. Nalagipko ti kuartana kaniak. Intedko ket ninayonak pay. Inarakupnak ti ubing ket nagsangit.
“Dikanto malipatan, angkel. Ikarik, saan a daytoy ti maudi a panagkitata.”
Kasla nagpasinakami amin. Ni Boyet, tinangtangaanna ti billit a taraken ni Jerome. Idi kuan, binulosanna. Dinillaw ni Eman.
“Ipalagipna laeng ni Manong Jerome. Uray ta naimbaganen,” inrason ni Boyet.
Kabigatanna, nagsubli ti billit a nagun-uni iti paladpad ti tawa. Naayatan ni Boyet. Ngem timmayab daytoy idi asitganna.
“Immay nagyaman,” kuna ni Lyna.
“Immay nagpakada,” kuna met ni Joan.
Iti malmalem, diak ninamnama a dumteng ti ama ni Jerome. Sapsapulenna ti agina. Kasla nalpay nga uong iti pannakaammona a nakapanawdan.
“Diak gayam matengngel ni Aya iti agnanayon,” kinunana. “Anian, nagladaw la ketdin a nakitak ti biddutko.”
“Awan naladaw a panagbabawi,” kinunak met. “No dimo man masagrap ita ti ibunga ti aturem a biddut, patiek a pakairanudamto iti masakbayan.”
Sakbay a nagpakada, inkarina nga ituloyna a sapulen ti agina. “Bareng mapakawandak pay,” kinunana.
DIAK ninamnama a masangailik ti ama ni Eman iti dayta a rabii. Saan a kadawyan daytoy. Ti asawana ti masansan nga umasideg no adda kasapulanda kaniak. Saanak ngamin a mannakiummong ken diak met umin-inum iti nasanger.
Naangotko ti agat-arak idi paunegek. Nasuroken a makalawas a makitkitak nga agis-istambay. Awan manen trabahona.
Kalpasan ti nabayag a palikawlikaw, naibagana met la ti rantana. Umutang iti kuarta ta sumurot kano kada Islaw a mapan Manila. Sadiay nga agbirok iti trabaho. Inton bigaten ti luasda.
Agwingwingiwing ti riknak. Idi pay a dildillawek iti isipko ti panagallaallana. Adu ti agkalkalaegan a daga ditoy purok. Adu met ti mabulod a nuang, itiempom laeng iti kaawan trabahoda. Ngem kasla saanna a makita dagitoy. Gapu ta saan a mapanguartaan a dagus ti agbangkag? Gapu ta narigat a trabaho? Naskenen a makariing. Nabayagen a makitegtegged ket ammonan nga agkurang ti sapulna dita para iti pamiliana.
Imbagak nga awan maitedko. A ti pagamintomi ket naikarikon a para kadagiti ubbing.
Nariknak ti pauyona ta di payen nagpakada a pimmanaw. Di mabayag, nadlawko a nagprobokar iti balayda.
Kabigatanna, immay ni Saling. Yawidna kanon ni Eman. Dayta ti pangngeddeng ni lakayna.
Napasennaayak ngem awan nabalinko. Di met kayat ni Eman ti agawid ngem kinasaritak.
“Dika agdanag, barok, ituloyka a tulongan. Malagipmo ti bangkag ni tatam a Luding a yaw-awatna? Awatek para kenka. Kasaritam ni manongmo ta pagtinnulonganyo a dalusan. Tulongankayonto a mangarado agingga a mamulaan. Siakton ti makaammo iti bin-i ken dadduma pay a kasapulan.”
Inarakupnak.
UMUNA a lawas ti Hunio idi agparada ti traysikel a nagluganan ni Rowena. Umaynan alaen dagiti ubbing para iti panagbasada. Ninamnamak a maragsakan dagiti annakko ta agsublidan iti siudad. Ngem baliktad, kasla awan ganaygayda.
“Agmaymaysaka manen, Papa,” kuna ni Lyna. “Kasanon no agsakitka manen? Awan mangkita kenka, uray mangyawat la iti kasapulam.”
“Didak pakadanagan. Manipud pay ubingak, nairuamakon nga agmaymaysa. Awan rumbeng a panunotenyo kaniak,” pinilitko ti immisem.
“Adda met eskuela ditoy. Apay no ditoyakon nga agbasa?” kuna met ni Boyet.
“Nalalaing dagiti mangisursuro idiay,” kinunak idinto a pinarukibak ni Rowena. Dinak naperreng.
“Bay-anyo,” kinunana, “asidegen nga adda kadua ni Papayo. No agretiroak, siakton ti kaduana ket dakayo ti mangkadkadua ken lolayo.”
Naarakupko ti asawak.
Maikanem a Gunggona, Salip iti Ababa a Sarita, Reynald F. Antonio Awards for Iluko Literature 2002-2003 iti paulo a "Maysa a Kalgaw."
Naipablaak iti RIMAT, Marso 2004.
Mannalon-agbangbangkag, tubo ti Paniki, Bagabag, Nueva Vizcaya ni MARCELINO A. TABLIZO. Inauna iti lima a lallaki a bunga da Ramon T. Tablizo, Sr. ken sigud a Leonida A. Acosta. Naipasngay idi Marso 4, 1963. Immuna a nakaipablaak iti sarita iti Bannawag idi 1980. Nakaipablaaken iti nasurok a 30 a sarita itoy a magasin. Nagsursurat iti komiks ken iskrip a para radio. Nangab-abaken kadagiti pasalip iti sarita, sarita a para ubbing ken daniw. Ni sigud a Myrna M. Molina, mannurat met laeng, ti Jurisdiccion, Camalaniugan, Cagayan ti kapisi ti pusona. Uppat ti annakda. Agnaedda iti Ricarte Sur, Diffun, Quirino.
Kunkunada (4):
- @October 12, 2004 at 5:42 PM ni bloodpet, kunana...
-
1212 test mike12
- @October 16, 2004 at 10:36 AM ni , kunana...
-
Kongrats, kakabsat iti Rimat. Nagsataaten ta adda manen toy magasinyo iti Internet. Ala, lalaingenyo bareng umadu ti agbasa iti Rimat.
Jolly
Milano, Italia
- @October 16, 2004 at 1:29 PM ni , kunana...
-
test! congrats Rimat Online! more power!
--avid reader
- @March 3, 2013 at 2:10 AM ni , kunana...
-
thumbs up.


text:
Togo
Manipud iti Wikipedia, ti nawaya nga ensiklopedia
Katkategoria:
- Togo
- Dagiti pagilian idiay Aprika
- Dagiti estado a kameng ti Kappon ti Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Pranses
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1960
- Laud nga Aprika
- Dagiti estado a kameng ti Nagkaykaysa a Pagpagilian


text: Ni William Jefferson "Bill" Clinton (naipasngay a kas ni William Jefferson Blythe III; Agosto 19, 1946) ket maysa nga Amerikano a politiko a nagserbi a kas ti Maika-42 a Presidente iti Estados Unidos Manipud idi 1993 aginggana idi 2001. Naisunsung iti edad a 46, isu ti maikatlo a kaubingan a presidente. Nagtakem ti gibus ti Nalamiis a Gubat, ken isu ti immuna a presidente kadagiti napardas a nagrang-ay a maladaga a kapututan. Ni Clinton ket nailanad a kas maysa a Baro a Demokrata. Adu kadagiti annurotenna ket naigupit a sentrista ti Maikatlo a Pamay-an a pilosopia a panagturay.


text:
Aso
Ti napaamu nga aso (Canis lupus familiaris),[2] ket maysa a apo ti sebbangan ti kolor dapo a lobo (Canis lupus), maysa akameng ti Canidae a pamilia iti mamiliano nga urnos ti Carnivora. Ti termino a "napaamu nga aso" ket sapasap a naususar para iti napaamu ken dagiti nadumaduma a kita a nawagteng. Ti aso ket mabalin nga isu ti immuna a napaamu nga ayup, ken isu ti kaaduan a natartaraken nga agobobra, agananup, ken kumaduaan nga ayup iti pakasaritaan ti tao. Ti balikas nga "aso" ket mabalin a kayatna a saoen pay ti lalaki a sebbangan ti aso,[3] a kasumbangir ti balikas nga "puta" para iti babai a sebbangan.
Dagiti nagbasaran[urnosen | urnosen ti taudan]
- ^ "Dagiti Mamal a sebbangan ti Lubong – Agkita: Canis lupus familiaris". Bucknell.edu. 2005. Naala idi 2012-03-12.
- ^ a b "Dagiti Mamal a Sebbangan ti Lubong – Agkita: lupus". Bucknell.edu. Naala idi 2010-08-10.
- ^ "Aso". Dictionary.com.
Bibliograpia[urnosen | urnosen ti taudan]
- Miklósi, Adám (2007). Panagkukua ti Aso, Ebolusion, ken Kasirib. Unibersidad ti Oxford a a Pagmalditan. doi:10.1093/acprof:oso/9780199295852.001.0001. ISBN 978-0-19-929585-2.
Dagiti silpo ti ruar[urnosen | urnosen ti taudan]
Midia a mainaig iti Aso iti Wikimedia Commons


text:
Pyotr Ilyich Tchaikovsky
Ni Pyotr Ilyich Tchaikovsky ( /ˈpjɔːtər ɪˈliɪtʃ tʃaɪˈkɒfski/; Ruso: ПëTp Илbи́ч ЧaйkóBckий;[a 1] tr. Ni Pyotr Ilyich Chaykovsky; 7 Mayo 1840 – 6 Nobiembre 1893),[a 2] anglisado a ka ni Peter Ilyich Tchaikovsky ( /ˈpiːtər [awan suporta]/), ket maysa idi a Ruso a komposer a dagiti obrana ket mairaman dagiti simponia, dagiti konsierto, dagiti opera, dagiti balet, ken kamara amusika. Adda kadagitoy ket dagiti kadayegan a konsierto ken teatriko a musika iti klasiko a repertorio. Isu ti immuna a Ruso a komposer a ti musikana ket nakaaramid ti napaut nga impresion ti sangalubongan, nga isu ket nangipadayeg kadagiti panagpabpabuyana a kas bisita a konduktor kadagiti kinaudi a karerrna idiay Europa ken Estados Unidos. Maysa kadagiti panagpabuyana ket idiay immuna akonsierto ti Carnegie Hall idiay Siudad ti New idi 1891. Ni Tchaikovsky ket napadayawan idi 1884 babaen ti Tsar a ni Alejandro III, ken nagunggunaan ti pension ti kabibiagna idi naladaw a tawtawen ti 1880.
Paammo[urnosen | urnosen ti taudan]
- ^ Ruso: ПëTp Илbи́ч ЧaйkóBckий, tr. Pëtr Il'ich Chaikovskiy IPA: [pʲɵtr ɪlʲˈjitɕ tɕɪjˈkofskʲɪj] ( denggen); kankanayon a "Peter Ilich Tchaikovsky" /ˈpiːtər ˈɪlɨtʃ tʃaɪˈkɒvski/ iti Inggles. Ti nagnaganna ket naisursurat pay ti "Piotr" wenno "Petr"; "Ilitsch", "Il'ich" wenno "Illyich"; ken "Tschaikowski", "Tschaikowsky", "Chajkovskij" ken "Chaikovsky" (ken dagiti dadduma pay a bersion; ti panakaisursurat ket naidumaduma kadagati dadduma a pagsasso). Ti Biblioteka ti Kongreso ket inalagad ti panag-usar a Peter Ilich Tchaikovsky.
- ^ Ti Rusia ket agus-usar pay laeng idi kadagiti daan nga estilo ti petsa idi maika-19 a siglo, a nangipakpakita ti kabibiagna iti 25 Abril 1840 – 25 Oktubre 1893. Adda dagiti nagtaudan ti reporta a petsa ti artikulo a kas daan nga estilo embes a ti baro nga estilo. Dagiti petsa ket naiyebkas ditoy a kapadpada nga estilo a kas dagiti nagtaudan a naggappuanda.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Pyotr Ilyich Tchaikovsky iti Wikimedia Commons
Dagiti inadaw a sasao a mainaig kenni Pyotr Ilyich Tchaikovsky iti Wikiquote (Ingles)
- Dagiti panangilak-am ti madi a naporma nga IPAc-en
- Pyotr Ilyich Tchaikovsky
- 1840 a pannakaipasngay
- 1893 nga ipupusay
- Dagiti kompositor ti balet
- Dagiti klasiko a kompositor ti musika ti simbaan
- Dagiti kompositor ti opera
- Dagiti romantiko a kompositor
- Honorario a Kamkameng ti Naarian a Kagimongan ti Pilharmoniko
- Dagiti kompositor para iti piano


text:
Augusto
Ni Augusto (Latin: Imperator Caesar Divi F. Augustus,[nota 1] Septiembre 23, 63 SK – Agosto 19, 14 AD) ket isu ti nangbangon ti Imperio a Romano ket ti immuna nga Emperador, a nagturay manipud idi 27 SKn aginggana idi pimmusay idi 14 AD.[nota 2]
Dagiti paammo[urnosen | urnosen ti taudan]
- ^ Iti Klasiko a Latin: IMPERATOR CAESAR DIVI F AVGVSTVS.
- ^ Ti petsa ti panagturayna ket dagiti kontemporario a petsa; Ni Augusto ket nagbiag idi kadagiti dua a kalendario, ti Romano a Republikano aginggana idi 45 SK, ken ti Huliano kalpasan ti 45 SK. Gapu ti panangipanaw manipud kadagiti pinanggep ni Hulio Cesar, ni Augusto ket nangipasubli ti Huliano a kalendario idi 8 SK, ken ti panakasinnuratan a nagbaetan ti proleptika a Huliano a kalendario ken ti pudno a kalendario a napalpaliiw sakbay idi 8 SK.(Blackburn & Holford-Strevens 2003: 670–1)
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Augusto iti Wikimedia Commons


text:
Kayatmo Kadi a Maammuan ti Kinapudno?
MAIPAPAN iti ania? Ti kinapudno maipapan kadagiti kangrunaan a saludsod a masansan nga im-imtuoden dagiti tattao. Nalabit a naisaludsodmo metten a mismo dagitoy:
- Maseknan kadi a talaga ti Dios kadatayo?
- Agpatingganto pay ngata ti gubat ken panagsagaba?
- Ania ti mapasamak kadatayo no mataytayo?
- Adda ngata pay namnama agpaay kadagiti natay?
- Kasano ti panagkararagko tapno ipangagnak ti Dios?
- Kasano a masagrapko ti pudpudno a kinaragsak?
Pangbirokam ngay iti sungbat kadagita a saludsod? No agdamagka kadagiti sabsabali, nadumaduma ti isungbatda. No dagiti panguluen ti relihion ti pagsaludsodam, agsusupadi ti ibagada. No met mapanka kadagiti libraria ken paglakuan iti libro, nalabit makasarakka iti rinibu a libro a kasla makaited kadagiti sungbat. Ngem masansan nga agkokontra ti linaonda. Dadduma kadagita ti kasla agaplikar iti agdama ngem saanen inton agangay, isu a nasken a mapabaro ken masukatanda.
Nupay kasta, adda maysa a libro a naglaon kadagiti mapangnamnamaan a sungbat. Maysa dayta a libro ti kinapudno. Inkararag ni Jesu-Kristo iti Dios: “Ti saom ket kinapudno.” (Juan 17:17) Ita, pagaammotayon a dayta a Sao ket isu ti Biblia. Kadagiti sumaganad a panid, maammuam ti nalawag ken napudno a sungbat ti Biblia kadagita a nadakamat a saludsod.
Maseknan Kadi a Talaga ti Dios Kadatayo?
NO APAY A TUMAUD DAYTA A SALUDSOD: Agbibiagtayo ngamin iti lubong a napnuan iti kinaulpit ken kinaawan hustisia. Isursuro ti adu a relihion a nakem kano ti Dios dagiti mapaspasarantayo a panagsagaba.
NO ANIA TI ISURSURO TI BIBLIA: Nikaanoman, saan a gapuanan ti Dios ti kinadakes. “Adayo koma iti pudno a Dios nga agtignay a sidadangkes, ken iti Mannakabalin-amin nga agtignay a di nainkalintegan!” kuna ti Job 34:10. Adda naayat a panggep ti Dios para kadagiti tattao. Dayta ti makagapu nga insuro ni Jesus nga ikararagtayo: “Amami nga adda iti langlangit…umay koma ti pagariam. Maaramid koma ti pagayatam, kas sadi langit, kasta met iti daga.” (Mateo 6:9, 10) Maseknan la unay ti Dios kadatayo nga uray la a nagsakripisio tapno sigurado a matungpal ti panggepna.—Juan 3:16.
Kitaem met ti Genesis 1:26-28; Santiago 1:13; ken 1 Pedro 5:6, 7.
Agpatingganto Pay Ngata ti Gubat ken Panagsagaba?
NO APAY A TUMAUD DAYTA A SALUDSOD: Agtultuloy ti iyaadu dagiti matmatay gapu iti gubat. Awan ti tao a di pay pulos nakapasar iti panagsagaba.
NO ANIA TI ISURSURO TI BIBLIA: Impadto ti Dios nga addanto tiempo nga ipasdekna ti sangalubongan a talna. Iti sidong ti nailangitan a Pagarianna, saanto a ‘sursuruenen dagiti tattao ti pannakigubat.’ Imbes ketdi, “pitpitendanto dagiti kampilanda a pagbalinen a subsob ti arado.” (Isaias 2:4) Pagpatinggaento ti Dios ti amin a kinaawan hustisia ken panagsagaba. Inkari ti Biblia: “[Ti Dios] punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bambanag [agraman dagiti kinaawan hustisia ken panagsagaba ita] naglabasdan.”—Apocalipsis 21:3, 4.
Kitaem met ti Salmo 37:10, 11; 46:9; ken Mikias 4:1-4.
Ania ti Mapasamak Kadatayo no Mataytayo?
NO APAY A TUMAUD DAYTA A SALUDSOD: Kaaduan kadagiti relihion iti lubong isursuroda nga adda kano banag iti uneg ti tao nga agtultuloy nga agbibiag kalpasan ti ipapatay. Patien met ti dadduma a dagiti natay ket kabaelandatayo a dangran wenno dusdusaen kano ti Dios dagidiay managdakdakes babaen ti agnanayon a panangtutuokna kadakuada iti umap-apuy nga impierno.
NO ANIA TI ISURSURO TI BIBLIA: No matay ti maysa tao, naan-anay nga agpatinggan ti biagna. ‘Dagiti natay…saanda a pulos sipapanunot iti aniaman,’ kuna ti Eclesiastes 9:5. Yantangay dagiti natay ket saanen a makapagpanunot, makarikna wenno makapasar iti aniaman, saandatayo ngarud a madangran wenno matulongan.—Salmo 146:3, 4.
Kitaem met ti Genesis 3:19 ken Eclesiastes 9:6, 10.
Adda Ngata Pay Namnama Agpaay Kadagiti Natay?
NO APAY A TUMAUD DAYTA A SALUDSOD: Kayattayo ngamin ti agbiag ken kayattayo a tagiragsaken ti biag a kadua dagiti patpatgentayo. Natural laeng nga il-iliwentayo a makita manen dagiti patpatgentayo a pimmusay.
NO ANIA TI ISURSURO TI BIBLIA: Manmanonto laeng kadagiti natay ti saan a mapagungar. Inkari ni Jesus a “dagidiay adda kadagiti pakalaglagipan a tanem…ket rummuarda.” (Juan 5:28, 29) Maitunos iti orihinal a panggep ti Dios, addanto gundaway dagidiay mapagungar nga agbiag iti paraiso a daga. (Lucas 23:43) Ti perpekto a salun-at ken agnanayon a biag agpaay iti natulnog a sangatauan ket karaman iti dayta a naikari a masakbayan. Kinuna ti Biblia: “Dagiti nalinteg tagikuaendanto ti daga, ket agtaengdanto nga agnanayon iti dayta.”—Salmo 37:29.
Kitaem met ti Job 14:14, 15; Lucas 7:11-17; ken Aramid 24:15.
Kasano ti Panagkararagko Tapno Ipangagnak ti Dios?
NO APAY A TUMAUD DAYTA A SALUDSOD: Agkarkararag met dagiti tattao iti gistay amin a relihion. Ngem marikna ti adu kadakuada a di masungsungbatan dagiti kararagda.
NO ANIA TI ISURSURO TI BIBLIA: Insuro ni Jesus a no agkararagtayo, ditay agusar iti maulit-ulit a lualo. Kinunana: “No agkarkararagkayo, dikay ulit-uliten a sawen ti isu met laeng a bambanag.” (Mateo 6:7) No kayattayo nga ipangagnatayo ti Dios, masapul nga agkararagtayo iti pamay-an nga anamonganna. Tapno maaramidtayo dayta, nasken nga ammuentayo ti pagayatan ti Dios ken agkararag maitunos iti dayta. Kuna ti 1 Juan 5:14: “Uray ania ti dawatentayo [iti Dios] maitunos iti pagayatanna, denggennatayo.”
Kitaem met ti Salmo 65:2; Juan 14:6, 14; ken 1 Juan 3:22.
Kasano a Masagrapko ti Pudpudno a Kinaragsak?
NO APAY A TUMAUD DAYTA A SALUDSOD: Patien ti adu a tattao a ti kinabaknang, kinalatak, wenno kinapintas ti mangparagsak kadakuada. Gapuna, ikagkagumaanda ti agbalin a nabaknang, nalatak ken napintas, ngem kaskasdi a saanda a naragsak.
NO ANIA TI ISURSURO TI BIBLIA: Tinukoy ni Jesus ti tulbek ti pudpudno a kinaragsak idi a kinunana: “Naragsak dagidiay sipapanunot iti naespirituan a kasapulanda.” (Mateo 5:3) Masagraptay laeng ti pudpudno a kinaragsak no ikagumaantayo a penken ti kangrunaan a kasapulantayo(—ti tarigagaytayo a mangammo iti kinapudno maipapan iti Dios ken iti panggepna para kadatayo. Dayta a kinapudno ket masarakan iti Biblia. Ti panangammotayo iti dayta a kinapudno ti makatulong kadatayo a mangilasin no ania a talaga ti napateg ken saan a napateg iti biag. Ad-adda a makapnek ti biagtayo no ipalubostayo a ti kinapudno iti Biblia ti mangiwanwan iti pampanunot ken tigtignaytayo.—Lucas 11:28.
Kitaem met ti Proverbio 3:5, 6, 13-18 ken 1 Timoteo 6:9, 10.
Sumagmamano laeng dagita kadagiti sungbat ti Biblia kadagiti innem a saludsod. Kayatmo kadi a maammuan ti ad-adu pay? No maysaka kadagidiay “sipapanunot kadagiti naespirituan a kasapulanda,” awan duadua nga adu pay ti maisaludsodmo kas iti: ‘No maseknan ti Dios kadatayo, apay a nakabaybayagen nga ipalpalubosna ti nakaro a kinadakes ken panagsagaba dagiti tattao? Ania ti aramidek tapno sumayaat ti kasasaad ti pamiliak?’ Ti Biblia ket mangipaay iti makapnek a sungbat kadagita ken iti adu pay a saludsod.
Nupay kasta, adu ti bumdeng nga agbasa iti Biblia. Para kadakuada, nakapuspuskol dayta a libro ken nakarigrigat a maawatan no dadduma. Kayatmo kadi a tulongandaka a mangbirok kadagiti sungbat iti Biblia? Adda dua a makatulong kenka nga ituktukon dagiti Saksi ni Jehova.
Ti umuna ket ti libro nga Ania a Talaga ti Isursuro ti Biblia? Nadisenio dayta a tumulong kadagiti okupado a tattao tapno masukimatda dagiti nalawag a sungbat ti Biblia kadagiti agkakapateg a saludsod. Ti maikadua ket ti libre a programa iti panagadal iti Biblia. Adda mannakigayyem a kalugaram a kualipikado a mangisuro maipapan iti Biblia a mabalin a sumarungkar kenka iti pagtaengam wenno iti sadinoman a kombeniente kenka. Matulongannaka a mangadal iti Biblia iti las-ud laeng ti sumagmamano a minuto iti kada lawas. Minilion a tattao ditoy lubong ti nagunggonaanen iti dayta a programa. Adu kadakuada ti siraragsak a nangibaga a nasarakandan ti kinapudno.
Awanen ti napatpateg pay a gameng a mabalinmo a masarakan. Ti kinapudno nga isursuro ti Biblia ti mangwayawaya kadatayo manipud an-anito, pannakariro, ken buteng. Ipaayannatayo met iti namnama, panggep iti biag, ken rag-o. Dayta ti gapuna a kinuna ni Jesus: “Maammuanyonto ti kinapudno, ket ti kinapudno wayawayaannakayto.”—Juan 8:32.
Ammuem ti Ad-adu Pay
Apay nga Adalem ti Biblia?
Mangipapaay ti Biblia kadagiti sungbat ti agkakapateg a saludsod ti minilion a tattao iti intero a lubong. Kayatmo kadi met ti matulongan?
Ti Dios Kadi ket Maysa Laeng a Puersa, Saan a Persona?
Kuna ti Biblia a pinarsua ti Dios ti amin a banag, ngem maseknan kadi kadatayo?
Ania ti Mapasamak no Matay ti Maysa a Tao?
Ammo kadi dagiti natay ti mapaspasamak iti aglawlawda?
Ania ti Panagungar?
Mabalin a masdaawka no asino dagiti mapagungar.
Apay nga Agkararagak? Sungbatan Ngata ti Dios Dagiti Kararagko?
Agpannuray kenka no sungbatan ti Dios wenno saan dagiti kararagmo.


text:
Guinea Ekuatorial
Ti Guinea Ekuatorial, opisial a ti Republika iti Guinea Ekuatorial (Espaniol: República de Guinea Ecuatorial, panangibalikas: [reˈpuBlika ðe ɡiˈne.a ekwatoˈɾjal]; Pranses: République de Guinée équatoriale, panangibalikas: [ʁepyblik də ɡine ekwatoʁjal], (Portuges: República da Guiné Equatorial, panangibalikas: [ʁeˈpublikɐ dɐ ɡiˈnɛ ekwatoˈɾjaɫ]; ket maysa a pagilian a mabirukan idiay Tengnga nga Aprika. Addaan daytoy ti dua a paset: ti maysa a kontinental a rehion a (Río Muni), a mairaman adu a babassit nga is-isla a mairaman ti Corisco, Elobey Grande ken Elobey Chico; ken ti maysa nga insular a rehion a naglaon ti isla ti Annobón ken isla ti Bioko (makunkuna idi a Fernando Po) a daytoy ti pakabirukan ti kapitoliona a Malabo.
Dagiti nagibasaran[urnosen | urnosen ti taudan]
- ^ Cia World Factbook; Guinea Ekuatorial
- ^ Departmento iti Ekonomia ken Paset ti Populasion ti Sosial a Panakibiang (2009). "Propekto ti Sangalubongan a Populasion, Tabla A.1" (PDF). 2008 rebision. Nagkaykaysa a Pagpagilian. Naala idi 2009-03-12.
- ^ a b c d Datos a Mangipakita ti Sanglubongan a Panagrangrang-ay, Banko ti Lubong, nala idi Agosto 23, 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- Guinea Ekuatorial
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Dagiti dati a kolonia ti Portugal
- Dagiti dati a kolonia ti Espania
- Dagiti pagilian ken teritorio nga agsasao ti Pranses
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti republika
- Dagiti pagilian ken teritorio nga agsasao ti Espaniol
- Dagiti estado ken teritorio a nabangon idi 1968
- Dagiti estado a kameng ti Nagkaykaysa a Pagpagilian
- Dagiti Bantu a pagilian ken teritorio


text:
Cabugao, Ilocos Sur – Naituding nga aldaw ti DepEd Cabugao District iti Abril 26, 2012 a panagpiesta ti ili ti Cabugao a pakairamanan ti 4 a National High Schools ti Munisipalidad.
Nasapa a naangay ti Parada iti aglikmut ti Poblasion a nakilaokan ti 27 a pageskuelaan ti Munisipalidad (23 nga Elementaria/Primaria ken 4 a Sekundaria) a nakipasetan ti Marching Band ti tunggal pagadalan a nagtungpal iti Cabugao Cultural and Sports Complex, Brgy, Rizal, Cabugao, Ilocos Sur.
Iti 10:am iti Abril 26, naangay ti Marching Band Exhibitions.
21 a pageskuelaan-elementaria ti nangipamatmat ti kabaelanda ken estiloda iti panagusar iti instrumento-musika. Naiballaet ti panagmensahe dagiti opisiales ti DepEd iti District ken Division Office kasta met iti pannakikammayet ti LGU-Cabugao babaen kada SB Member Vicky S. Serna, Chairperson, Komite ti Edukasion. Anag ti mensahe ni Mayor Edgardo “Ediboy” S. Cobangbang, Jr. ti napintas a tunos dagiti opisiales, mangisursuro, ken nagannak a mangpangayed ti naituding nga aldawda ti Education Day kas paset ti Piesta.
Karabiyan ti Abril 26, 2012, naaramid ti Cultural Show iti Cabugao Central Park (CCP) a nakaipabuyaan dagiti dance-drama, comtemporary dance ken Ilocano Wedding Tradition. Kalpasan ti panagpabuya ti sala ti Zone 1 agingga iti Zone 4, naiyam-ammo ti naisangayan a sangaili iti dayta a a rabii, ni Hon. Estrella O. Soria, Ed. D., Assistant Division Superintendent ti DepEd Ilocos Sur babaen ken ni Mrs. Melvi S. Sajonia, Principal, Turod Elementary School ken maysa kadagiti Emcee.
Kimmablaaw ni Dr. Soria kadagiti umili ken iti amin a makipagramrabak ti panagpiesta ti ili ti Cabugao kangrunaan ti LGU nga idauluan ni Mayor Edgardo “Ediboy” S. Cobangbang, Jr. Imbatad ti opisial ti DepEd a napateg kenkuana ti ili a Cabugao isu nga adda a makipagrambak ti Piesta. Dinakamatna ni Mrs. Estrella Somera, maysa nga eksperto ti Musika a nakamulianna iti arte ken kultura. Dinayawna ti ili a “seedbed” ti pannakapasantak ti kultura ni Ilokano gapu iti kaadda iti Indigeneous Peoples (IP’s) ken naayat dagiti umili iti pannakapreserba ti Kultura-Ilokana. Dinakamat pay ti opisial ti DepEd ti Drama-dance nga impabuya ti Zone 4 a nagtaudan ti puli a Tinggian. Dinakamatna pay ti naglatlatak nga “Aweng ti Kawayan” a nangyalimpatok ti ili a Cabugao iti Cultural Show.
Imbatad ni Dr. Soria nga uray isuna ket itandudona met ti panakapreserba ti kultura ni Ilokano. Kinaritna ti sapasap a saan koma a maitulok ti panangyanud ti Kultura Lumaud-Dumaya ti kultura-Pilipino partikular dagiti etniko a grupo tapno saan a mapukaw ti kinasiasino ti Ilokano ken dadduma pay a puli a nagsusupadi ti kulturana (diversified culture).
Impasagepgep ni Dr. Soria a daytoy ti kangrunaan ita nga akem dagiti padana a mangisursuro kasta met iti tulong ti LGU iti pannakaited ti importansia kadagiti programa ken aktibidad a mangitag-ay ti kultura ken arte.
Naiballaet ti intermission number ti Cabugao Teacher Dance Troupe sa naisaruno ti pannakaiparang ti drama iti wagas a panagasawa ni Ilokano. Nakaay-ayat ti panangiparang da Mrs. Julie Cayso, Principal ti Cuantacla ES ken Mr. Donato Sambrana, Master Teacher 1, Arnap ES, agpada a Narrator iti bosesda a nangiwardas ti parang ken eksena ti drama. Impamatmat met dagiti nagakem ti laingda nga agarte ken nagaksion iti parteda. Naray-aw ken nagtig-ab dagiti nagbuya iti kinapintas ti naimatanganda a drama-Ilokana.
Nasangaili pay ni Mrs. Juliet Serna-Castillo, maysa a mangisursuro a balikbayan ken dadduma pay a kakaduana a balikbayan a timmabuno iti dayta a rabii. Siraragsakda a nakipaset iti “panagbitor” iti panagsala ti nobio ken nobia kalpasan ti nai-drama a kallaysa.
Kas paset ti pannaka-check ti attendance ti mangisursuro iti programa, naikkan ti piesa a nagsalaan ti Zone 1, 2, 3, ken 4 babaen ti waltz ken cha-cha.
Iti panangngudo ti programa, nagyaman ni Mr. Engelberto Garma, Federated PTA President iti amin a timmaripnong ti pabuya ti Cabugao DepEd District. Iti kapintas ti naipabuya, ninamnama ti opisial ti FPTA a nagustuan dagiti nagbuya ken napnekda ken nasulitda ti umayda panagbuya ditoy CPP.
Nagpaay a Master of Ceremonies da Mrs. Melvi S. Sajonia ken Mr. Jose Singson, Jr. # (Web In-Action)


text:
Komoros
Ti Komoros i/ˈkɒməroʊz/ (Arabiko: جزر القمر, Ǧuzur al-Qumur/Qamar), opisial a ti Kappon iti Komoros (Komoriana: Udzima wa Komori, Pranses: Union des Comores, Arabiko: الاتحاد القمري al-Ittiḥād al-Qumurī/Qamarī) ket maysa a naturay, a purpuro nga isla a pagilian idiay Taaw Indiano, a mabirukan idiay daya nga aplaya iti Áprika, iti akin-amianan a gibus iti Kanal Mozambique,a nagbaetan ti amianan a daya ti Kanal Mozambique ken amianan a laud ti Madagascar. Dagiti dadduma pay a pagilian nga asideg ti Komoros ket ti Tanzania iti amianan a laud ken ti Seychelles iti amianan a daya. Ti kapitoliona ket ti Moroni idiay Grande Comore.
Iti 1,862 km2 (719 sq mi) (malaksid ti Mayotte),[6] ti Komoros ket isu ti maikatlo a kabassitan a pagilian iti Aprika babaen ti kalawa. Ti populasion ket (malaksid ti Mayotte) ket nakarkulo iti 798,000. Ti naganna ket naala manipud ti Arabiko a balikas a قمر qamar ("bulan").[7] Ti purpuro ket nalatak kadagiti nadumaduma a kultura ken pakasaritaan, a kas maysa a pagilian a naporma iti nagsasabtan kadagiti adu a sibilisasion. Isu daytoy ti akin amianan unay a kameng ti estado iti Liga ti Arabo. Bayat nga idiay naisuppiatan nga isla iti Mayotte ti opisial a pagsasao laeng ket ti Pranses, ti "Kappon iti Komoros" ket adda dagiti tallo nga opisial a pagsasao: Komoriano, Arabiko, ken Pranses.
Daytoy a pagilian ket opisial a mangbukel kadagiti uppat nga isla idiay bulkaniko a Komoros a purpuro: iti akin-amaianan a laud unay ti Grande Comore wenno Ngazidja, Mohéli wenno Mwali, Anjouan wenno Nzwani, ken ti akin abagatan unay a ti Mayotte wenno Maore, ken dagiti daduma pay a babassit nga isla. Nupay kasta, ti gobierno iti Komoros (wenno dagiti sinarunona, manipud ti panakawayawayas) ket saanda pay a naiturayan ti isla iti Mayotte, a ti Pransia ket turayanna akas ti maysa a ballasiw taaw a departamento. Ti Mayotte ket isu laeng ti isla ti purpuro a nasaan a bimmutos para ti panakawayawaya manipud ti Pransia idi 1974; ti kinaudi ket bineto dagiti Konsilo ti Salaknib ti Nagkaykaysa a Pagpagilian a resolusion a mangpasingked iti Komoriano a katurayan iti dayta nga isla.[8][9][10][11] Ken mairaman pay ti, 29 Marso 2009 a panagbutos iti panagbalin ti Mayotte ti maysa a ballasiw taaw a departamento iti Pransia idi 2011 ket binutosan babaen dagiti tattao iti Mayotte.
Ti Komoros ket isu laeng ti estado a kameng dagiti sumaganad: Aprikano a Kappon, Prankoponia, Organisasion iti Islamiko a Panagtitinnulongan, Liga ti Arabo, ken Komision ti Taaw Indiano. Daytoy a pagilian ket adda ti pakasaritaan babaen dagiti adu a kudeta manipud ti pannakawayawayas idi 1975. Manipud idi 2008 agarup a kagudua ti populasion ket agbibiag iti baba ti internasional a linia ti kapanglaw iti US$1.25 ti maysa nga aldaw.[12]
Dagit nagibasaran[urnosen | urnosen ti taudan]
- ^ "Komoras". State.gov. 5 Mayo 2010. Naala idi 1 Hunio 2010.
- ^ excl. Mayotte
- ^ a b c d "Komoros". Internasional a Pundo ti Panguartaan. Naala idi 18 Abril 2012.
- ^ "GINI index". World Bank. Naala idi 26 Hulio 2013.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ti Dominique ken Michelle Frémy (2004).Quid 2005 Dagitiedision Robert Laffont. p.1175.
- ^ "Comores Online.com – reperensia ti pakasaritaan iti nagan".
- ^ Ti umuna a Resolusion ti Sapasap nga Asemblia ti Nagkaykaysa a Pagpagilaian iti daytoy a banag, "Saludsod iti Komoros nga isla iti Mayotte (PDF)," Resolusion ti Sapasap nga Asemblia ti Nagkaykaysa a Pagpagilaian A/RES/31/4, (21 Oktubre 1976) ket ibagan a "ti panagsakup babaen ti Pransia iti Komoriano nga isla iti Mayotte ket madi a panagipan iti nailaina a panagkaykaysa iti Komoriano nga estado, a Kameng iti Nagkaykaysa a Pagpagilian," a saan nga inawawat dagiti tinurayan ti Pransia a panagbutos ken agpabpabasol ti kaada ti ti Pransia idiay Mayotte.
- ^ A kas naipalpalawagan babaen ti Organisasion iti Aprikano a Panagkaykaysa, ti Tignay dagiti Di-Naikaduaan a Pagilian, ti Organisasion iti Islamiko a Panagtitinnulong, ken ti Sapasap nga Asemblia ti Nagkaykaysa a Pagpagilian: ti kinaudi a Resolusion ti Sapasap nga Asemblia ti Nagkaykaysa a Pagpagilian a mangipagarup iti daytoy a banag, "Saludsod iti Komoriano nga isla iti Mayotte," Resolution ti Sapapsap nga Asenblia ti Nagkaykaysa a Pagpagilian A/RES/49/18, (6 Disiembre 1994) ket agibaga a "dagiti nagbanagan dagiti panagbutos iti 22 Disiembre 1974 ket maikapanunutan iti maysa a sangalubongan ken san nga iti tungngal maysa nga isla,...Daytoy ket agpasingked ti katurayan iti Islamiko a Pederal a Republika iti Komoros iti isla iti Mayotte".Adda pay dagiti resolusion nga agisasao kadagiti naipadpada a nabutusan idi 1977 (31/4) ken 1994 (49/18).
- ^ "Dagiti Suheto dagiti UN Beto ti Konsilo ti Salaknib". Sangalubongan a Porum ti Annuroten. Naiyarkibo manipud iti ti kasisigud idi 17 Marso 2008. Naala idi 27 Marso 2008.
- ^ "Article 33" (PDF). UN a Tulag.
- ^ Pagsurotan ti Panagrangrang-ay ti Nagtagitaoan, Tabla 3: Nagtagitaoan ken matgedan a kapanglaw, p. 35. Naala idi 1 Hunio 2009
- Komoros
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian ti Taaw Indiano
- Dagiti pederal a republika
- Dagiti pagilian ken teritorio nga agsasao ti Pranses
- Dagiti pagilian nga isla
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1975
- Dagiti pagilian ken teritorio nga agsasao ti Swahili
- Dagiti estado a kameng ti Nagkaykaysa a Pagpagilian


text:
Boise, Idaho
Ti Boise (i/ˈbɔɪsi/) ket isu ti kapitolio ken ti kaaduan ti populasion a siudad ti Estado ti Idaho, ken isu pay ti tugaw ti kondado ti Kondado ti Ada. Daytoy ket mabirukan idiay Karayan Boise idiay akin-abagatan a laud nga Idaho, ti populasion ti Boise ti senso idi 2010 ket 205,671, ti maika-99 a kadakkelan iti pagilian. Ti nakarkulo a populasionna idi 2013 ket 214,237.[1]
Ti metropolitano a lugar ti Siudad ti Boise-Nampa ket mangiraman kadagiti lima a kondado nga addaan iti naitiptipon a populasion iti 616,500, ti kaaduan ti populasion a metropolitano a lugar idiay Idaho. Daytoy ket aglaon kadagiti tallo a kadakkelan a siudad ti estado; ti Boise, Nampa, ken Meridian. Ti Boise ket isu ti maikatlo a kaaduan ti populasion a metropolitano a lugar iti rehion ti Amianan a laud a Pasipiko ti Estados Unidos, kalpasan ti Seattle, ken Portland.
Dagiti nagibasaran[urnosen | urnosen ti taudan]
- ^ Population Estimate, U.S. Census. "City and Town Totals: Vintage 2012".
Dagiti silpo ti ruar[urnosen | urnosen ti taudan]
Midia a mainaig iti Boise, Idaho iti Wikimedia Commons